pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจฯ เดชา นำทีม MIND บินตรงสู่แดนมังกร ชมฐานการผลิตรถยนต์ไฟฟ้า ตอกย้ำไทยเป็นฐานการผลิต EV มาตรฐานสากล
วันอังคารที่ 19 กันยายน 2566
19/09/2566
ผู้ตรวจฯ เดชา นําทีม MIND บินตรงสู่แดนมังกร ชมฐานการผลิตรถยนต์ไฟฟ้า ตอกย้ําไทยเป็นฐานการผลิต EV มาตรฐานสากล
ผู้ตรวจราชการกระทรวงอุตสาหกรรม เดชา นําทีม MIND บินตรงสู่แดนมังกร ชมฐานการผลิตรถยนต์ไฟฟ้า ตอกย้ําไทยเป็นฐานการผลิต EV มาตรฐานสากล
นายเดชา จาตุธนานันท์ ผู้ตรวจราชการกระทรวงอุตสาหกรรม นําทีมหน่วยงานรัฐด้านการกําหนดนโยบายพัฒนาอุตสาหกรรมยานยนต์ไทย ประกอบด้วย นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม นายชัยวิชิต ลิขิตาภรณ์ ผู้อํานวยการกองกําหนดมาตรฐาน สํานักงานมาตรฐานผลิตภัณฑ์อุตสาหกรรม และนายเกรียงศักดิ์ วงศ์พร้อมรัตน์ ผู้อํานวยการสถาบันยานยนต์ นําทีมเยือนสาธารณรัฐประชาชนจีน ระหว่างวันที่ 15-20 กันยายน 2566 เพื่อเข้าร่วมงาน “China-ASEAN Automotive Industry Forum” (CAAF) ซึ่งจัดเป็นครั้งแรก ณ เมืองหนานหนิง พร้อมร่วมหารือกับ China Automotive Technology and Research Center (CATARC) หน่วยงานด้านนโยบาย การมาตรฐาน และการทดสอบของสาธารณรัฐประชาชนจีน เพื่อหาแนวทางพัฒนาความร่วมมือด้านยานยนต์ไฟฟ้าร่วมกัน รวมทั้ง เข้าเยี่ยมผู้ผลิตยานยนต์ไฟฟ้าของจีน ที่มีการสร้างฐานการผลิตรถไฟฟ้าในประเทศไทยแล้ว
ในช่วง 2 วันแรก (วันที่ 15-16 กันยายน 2566) นายเดชาฯ และคณะ ได้เข้าเยี่ยมผู้ผลิตยานยนต์ไฟฟ้าของจีน 2 ราย ได้แก่ NETA Auto และ SAIC-CP Motor (MG) ซึ่งได้รับส่งเสริมการลงทุนผลิตยานยนต์ไฟฟ้าจาก BOI แล้ว (จากจํานวนนักลงทุนจีนทั้งหมด 7 ราย) โดยผู้ผลิตทั้ง 2 ราย จะเริ่มผลิตรถยนต์ไฟฟ้าในไทยภายในปีหน้า และยืนยันว่าจะใช้ไทยเป็นฐานการผลิตเพื่อส่งออกไปยังประเทศต่างๆ อีกด้วย
NETA ผู้ผลิตรถยนต์สัญชาติจีนที่มีแนวคิดในการผลิตรถยนต์ที่ว่า “ทุกคนมีสิทธิเข้าถึงรถไฟฟ้า” ได้พาคณะเยี่ยมชมรถไฟฟ้ารุ่นใหม่และทดสอบสมรรถนะของรถไฟฟ้ารุ่นท๊อป NETA GT โดยผู้บริหารของ NETA ประเทศไทยกล่าวว่า ภายหลังจากเปิดตัว NETA V จนประสบความสําเร็จในตลาดประเทศไทย บริษัทฯ จึงเตรียมสานต่อความสําเร็จ โดยจะนํารถไฟฟ้ารุ่นใหม่ที่มาพร้อมเทคโนโลยีที่ทันสมัยมาผลิตในประเทศไทยในปีหน้า ทั้งนี้ ประเทศไทยจะเป็นฐานการผลิตรถยนต์ไฟฟ้าพวงมาลัยขวา เพื่อส่งออกไปจําหน่ายยังต่างประเทศอีกด้วย
ด้าน SAIC Motor-CP (MG) ได้ยืนยันการผลิตรถไฟฟ้า และการผลิตแบตเตอรี่ในประเทศไทย โดยจะเริ่มผลิตและจําหน่ายในเดือนเมษายน 2567 ในการเยือนครั้งนี้ บริษัท SAIC Motor ได้นําชมและทดสอบสมรรถนะรถไฟฟ้าแบรนด์ IM รุ่น L7 และ LS7 ซึ่งเป็นการพัฒนาร่วมกันระหว่างบริษัท กับ Alibaba รถยนต์รุ่น L7 จะมีการใส่ระบบช่วยขับขี่ (ADAS) ในระดับ 3 เพื่อช่วยอํานวยความสะดวกและเพิ่มระดับความปลอดภัยให้กับผู้ขับขี่ ทั้งนี้ รถไฟฟ้ารุ่นใหม่ที่กําลังจะเปิดตัว จะมีการพัฒนาแบตเตอรี่ลิเธี่ยมให้มีประสิทธิภาพเพิ่มมากขึ้น สามารถชาร์จได้เร็วขึ้น และวิ่งได้ระยะทางมากขึ้น
นอกจากนี้ คณะได้เยี่ยมชมโรงงาน Wuling NEV (New Energy Vehicle) ซึ่งเป็นบริษัทในเครือของ SAIC Motor โดยโรงงานแห่งนี้เป็นฐานการผลิตรถยนต์ NEV (PHEV, EV และรถยนต์ไร้คนขับ (AV)) ประเภท Commercial Vehicles มีกําลังการผลิตปัจจุบันรวม 200,000 คันต่อปี และตั้งเป้าหมายว่า ในปี 2030 จะสามารถผลิตรถยนต์ได้ 1 ล้านคัน/ปี ปัจจุบัน มีสัดส่วนการผลิตเพื่อส่งออกร้อยละ 10 ประกอบด้วย การผลิตรถยนต์ K car ประเภท EV เพื่อส่งออกตลาดญี่ปุ่น และการผลิตรถยนต์ขนของ (ในอุตสาหกรรมลอจิสติกส์) ประเภท PHEV เพื่อส่งออกตลาดอเมริกาและยุโรป
รัฐบาลไทย-ข่าวทำเนียบรัฐบาล-กรมทางหลวงชนบท ฟื้นฟูถนนสาย อย.3049 อำเภอลาดบัวหลวง จังหวัดพระนครศรีอยุธยา เสร็จสมบูรณ์
วันอังคารที่ 19 กันยายน 2566
กรมทางหลวงชนบท ฟื้นฟูถนนสาย อย.3049 อําเภอลาดบัวหลวง จังหวัดพระนครศรีอยุธยา เสร็จสมบูรณ์
หลังได้รับผลกระทบจากอุทกภัย เพื่อบรรเทาความเดือดร้อนให้ประชาชน เพิ่มประสิทธิภาพการคมนาคมขนส่งให้มีความสะดวกรวดเร็วปลอดภัยมากยิ่งขึ้น
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ดําเนินโครงการฟื้นฟูถนนทางหลวงชนบทอันเนื่องมาจากเหตุภัยพิบัติ สาย อย.3049 แยก ทล.340 - บ้านตาเถร อําเภอลาดบัวหลวง จังหวัดพระนครศรีอยุธยา ระยะทาง 8.5 กิโลเมตร เสร็จสมบูรณ์และให้ประชาชนใช้สัญจรเรียบร้อยแล้ว โดยการดําเนินงานแบ่งออกเป็นช่วง ๆ ประกอบด้วย ซ่อมสร้างและปรับปรุงโครงสร้าง/ผิวทาง ด้วยวิธี Pavement In-Place Recycling ก่อสร้างกําแพงกันดินชนิดเสาเข็มพร้อมยกระดับถนนและงานผิวทางคอนกรีตเสริมเหล็ก ใช้งบประมาณ 77.875 ล้านบาท เพื่อบรรเทาความเดือดร้อนให้ประชาชนสามารถเดินทางและขนส่งพืชผลทางการเกษตรเชื่อม 3 จังหวัด ระหว่างอําเภอลาดบัวหลวง จังหวัดพระนครศรีอยุธยา อําเภอสองพี่น้อง จังหวัดสุพรรณบุรี และอําเภอบางเลน จังหวัดนครปฐม ได้อย่างสะดวกรวดเร็วปลอดภัยในทุกฤดูกาลตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-คืบหน้า! ไทย – สหรัฐฯ ร่วมเจรจาเดินหน้า “ความสัมพันธ์ทางการค้า” ภายใต้กรอบ TIFA
วันอังคารที่ 19 กันยายน 2566
คืบหน้า! ไทย – สหรัฐฯ ร่วมเจรจาเดินหน้า “ความสัมพันธ์ทางการค้า” ภายใต้กรอบ TIFA
.....
กระทรวงพาณิชย์ โดยกรมส่งเสริมการค้าระหว่างประเทศ เผยความคืบหน้าหลังจากหัวหน้าคณะผู้แทนไทยเข้าร่วมประชุมระดับเจ้าหน้าที่อาวุโสไทย - สหรัฐฯ ภายใต้กรอบความตกลงการค้าและการลงทุนไทย-สหรัฐฯ (TIFA) เมื่อวันที่ 6 ก.ย. 66 ที่ผ่านมา ณ สํานักงานผู้แทนการค้าสหรัฐฯ กรุงวอชิงตัน สหรัฐฯ ดังนี้
.
• เป็นการประชุมหลังจากที่ไม่มีการประชุมมากว่า 4 ปี เนื่องจากสถานการณ์โควิด-19
• ขอให้สหรัฐฯ เร่งรัด “ต่ออายุ” โครงการสิทธิพิเศษทางภาษีศุลกากร (GSP) ซึ่งสิ้นสุดไปเมื่อปี 63 เพื่อให้ผู้ส่งออกสินค้าไทย-ผู้นําเข้าสหรัฐฯ ยังคงได้รับประโยชน์และแต้มต่อจากโครงการนี้
ทั้งนี้ สหรัฐฯ แจ้งว่า อยู่ระหว่าง “การเสนอร่างกฎหมายต่ออายุโครงการฯ ดังกล่าว ต่อรัฐสภาของสหรัฐฯ และอาจมีการปรับเพิ่มเงื่อนไขเรื่องการคุ้มครองแรงงาน สิ่งแวดล้อม สิทธิมนุษยชน หลักนิติธรรม และการต่อต้านทุจริต
• ขอให้พิจารณาถอดไทยออกจากบัญชีประเทศที่ต้องจับตามองด้านทรัพย์สินทางปัญญา (Watch List: WL)
โดยในรอบปีที่ผ่านมา ไทยได้พัฒนาด้านการคุ้มครองทรัพย์สินทางปัญญาที่ดีและเข้มข้นขึ้น นอกจากนี้ ยังจัดทําแผนงานด้านทรัพย์สินทางปัญญาในช่วง 1-2 ปีข้างหน้าอีกด้วย
• เพิ่มความร่วมมือระหว่างกัน มุ่งแก้ไขปัญหาประเทศที่สาม “แอบอ้างใช้แหล่งกําเนิดสินค้าจากไทย” เพื่อหลีกเลี่ยงมาตรการตอบโต้การทุ่มตลาดของสหรัฐฯ (anti-circumvention) และการปรับปรุงมาตรฐานการคุ้มครองแรงงาน โดยทั้งสองฝ่ายตกลงที่จะแลกเปลี่ยนประสบการณ์กันต่อไป
.
• สําหรับการค้าระหว่างไทยและสหรัฐฯ ในช่วง ม.ค-ก.ค. 66 พบว่า:
- ไทยส่งออกไปสหรัฐฯ มูลค่า 26,905.9 ล้านดอลลาร์สหรัฐ : สินค้าส่งออกสําคัญ เช่น เครื่องคอมพิวเตอร์ อุปกรณ์และส่วนประกอบ ผลิตภัณฑ์ยาง และเครื่องโทรสาร เป็นต้น
- ไทยนําเข้าจากสหรัฐฯ มูลค่า 11,801.2 ล้านดอลลาร์สหรัฐ : สินค้านําเข้าสําคัญ ได้แก่ น้ํามันดิบ เครื่องจักรกลและส่วนประกอบ และเคมีภัณฑ์ เป็นต้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทล.ขยายทางหลวงสาย ต.มาบตาพุด - อ.นิคมพัฒนา รวมทางลอดจุดตัดทางหลวงหมายเลข 3191 กับทางหลวงหมายเลข 3375 (เดิม) (แยกนิคมพัฒนา) จ.ระยอง แล้วเสร็จ
วันอังคารที่ 19 กันยายน 2566
ทล.ขยายทางหลวงสาย ต.มาบตาพุด - อ.นิคมพัฒนา รวมทางลอดจุดตัดทางหลวงหมายเลข 3191 กับทางหลวงหมายเลข 3375 (เดิม) (แยกนิคมพัฒนา) จ.ระยอง แล้วเสร็จ
...
กรมทางหลวง กระทรวงคมนาคม โดยสํานักก่อสร้างสะพาน ดําเนินการโครงการก่อสร้างทางหลวงสาย ต.มาบตาพุด – อ.นิคมพัฒนา รวมทางลอดจุดตัดทางหลวงหมายเลข 3191 กับทางหลวงหมายเลข 3375 (เดิม) (แยกนิคมพัฒนา) จ.ระยอง ระยะทาง 13.6 กิโลเมตร แล้วเสร็จ เพิ่มประสิทธิภาพการเดินทาง การขนส่ง และระบบโลจิสติกส์ รองรับการสนับสนุนการพัฒนาโครงการเขตพัฒนาพิเศษภาคตะวันออก (EEC)
โครงการก่อสร้างทางหลวงสาย ต.มาบตาพุด – อ.นิคมพัฒนา รวมทางลอดจุดตัดทางหลวงหมายเลข 3191 กับทางหลวงหมายเลข 3375 (เดิม) (แยกนิคมพัฒนา) พื้นที่ อ.นิคมพัฒนา จ.ระยอง เป็นการพัฒนาโครงสร้างพื้นฐานที่เชื่อมโยงการคมนาคมได้อย่างมีประสิทธิภาพ รองรับการเข้าสู่ประชาคมเศรษฐกิจอาเซียน ซึ่งทางหลวงสายดังกล่าวเป็นเส้นทางที่ประชาชนเลือกใช้ในการเดินทางไปสู่นิคมอุตสาหกรรมมาบตาพุด ปัจจุบันมีปริมาณการจราจรรวมถึงรถบรรทุกขนาดใหญ่วิ่งผ่านเป็นจํานวนมาก จึงทําให้มีอัตราการเกิดอุบัติเหตุค่อนข้างสูงและส่งผลกระทบถึงการจราจรในเส้นทางใกล้เคียงด้วย กรมทางหลวงเล็งเห็นความสําคัญโดยคํานึงถึงความสะดวกและความปลอดภัยของผู้ใช้ทางเป็นสําคัญ จึงดําเนินการก่อสร้างโครงการก่อสร้างทางหลวงสาย ต.มาบตาพุด - อ.นิคมพัฒนา รวมทางลอดจุดตัดทางหลวงหมายเลข 3191 กับ ทางหลวงหมายเลข 3375 (เดิม) (แยกนิคมพัฒนา) ช่วง กม.0+000 ถึง กม.13+600 โดยมีจุดเริ่มต้นโครงการที่ ต.มาบตาพุด สิ้นสุดที่ อ.นิคมพัฒนา จ.ระยอง รวมระยะทางทั้งหมด 13.6 กิโลเมตร โครงการมีลักษณะเป็นการก่อสร้างขยายทางหลวงหมายเลข 3191 จากเดิมขนาด 4 ช่องจราจร เป็นมาตรฐานทางชั้นพิเศษขนาด 6 ช่องจราจร (ไป - กลับ) ผิวจราจรคอนกรีต ช่องจราจรกว้างช่องละ 3.50 เมตร ไหล่ทางด้านนอกกว้าง 2.50 เมตร แบ่งทิศทางการจราจรแบบเกาะยก และดําเนินการก่อสร้างทางลอดบริเวณแยกนิคมพัฒนา ขนาด 4 ช่องจราจร (ไป - กลับ) มีความยาว 893 เมตร ความกว้าง 21 เมตร เพื่อไปสู่พื้นที่นิคมอุตสาหกรรมในภาคตะวันออกได้อย่างสะดวกรวดเร็ว รวมทั้งก่อสร้างขยายสะพาน (เดิม) 12 แห่ง ก่อสร้างสะพานข้ามแยก (ที่ กม.7+500) 1 แห่ง พร้อมงานไฟฟ้าแสงสว่างตลอดทั้งโครงการ วงเงินงบประมาณ 1,473,482,804.86 บาท
เมื่อโครงการก่อสร้างแล้วเสร็จ ได้ช่วยลดปัญหาการจราจรที่คับคั่ง สามารถรองรับปริมาณจราจรที่จะเพิ่มสูงขึ้นในอนาคต รวมถึงปรับทัศนียภาพทางหลวงให้เป็นระเบียบ เป็นการส่งเสริมการท่องเที่ยว ยกระดับคุณภาพการให้บริการ อํานวยความสะดวกในการเดินทางให้แก่นักลงทุนตลอดจนนักท่องเที่ยวในพื้นที่จังหวัดระยอง ตามยุทธศาสตร์ชาติ 20ปี และนโยบาย Thailand 4.0 ในการสนับสนุน EEC ได้อย่างมีประสิทธิภาพตามเป้าหมาย
รัฐบาลไทย-ข่าวทำเนียบรัฐบาล-สธ. วางแผนเร่งรัด “ฉีดวัคซีน HPV” 1 ล้านโดสในหญิงอายุ 11 - 20 ปี ป้องกันมะเร็งปากมดลูก
วันอังคารที่ 26 กันยายน 2566
สธ. วางแผนเร่งรัด “ฉีดวัคซีน HPV” 1 ล้านโดสในหญิงอายุ 11 - 20 ปี ป้องกันมะเร็งปากมดลูก
.....
กระทรวงสาธารณสุข เผยคณะกรรมการโรคติดต่อแห่งชาติ เห็นชอบแผนเร่งรัดการฉีดวัคซีน HPV ป้องกันมะเร็งปากมดลูก ในหญิงอายุ 11 - 20 ปี
.
โดยมีเป้าหมายฉีดวัคซีน 1 ล้านโดส ในระยะ 100 วัน เนื่องจากโรคมะเร็งปากมดลูก เป็นมะเร็งที่พบในผู้หญิงไทยสูงเป็น “อันดับ 2” รองจากมะเร็งเต้านม
.
ช่วง 5 ปีที่ผ่านมา มีผู้ป่วยรายใหม่ประมาณ 6,500 รายต่อปี และมีผู้เสียชีวิต 2,000 รายต่อปี สาเหตุเกิดจากการติดเชื้อไวรัส HPV ผ่านการสัมผัสโดยตรง หรือการมีเพศสัมพันธ์
.
ซึ่งสายพันธุ์ที่พบบ่อย คือ สายพันธุ์ที่ 16 และ 18 ที่เป็นต้นเหตุของมะเร็งปากมดลูกมากถึง 70%
.
ทั้งนี้ วัคซีน HPV สามารถป้องกันได้ดี “หากฉีดตั้งแต่ยังไม่มีเพศสัมพันธ์” พบว่ามีประสิทธิผลในการป้องกันการติดเชื้อได้ถึง 90% ส่งผลให้ลดความเสี่ยงการเกิดมะเร็งปากมดลูกใน 10 - 20 ปีข้างหน้าได้
.
สําหรับแผนการฉีดวัคซีน HPV ในระยะ 100 วันแรกนั้น:
• สํารวจจํานวนกลุ่มเป้าหมาย เพื่อจัดเตรียมวัคซีน
• พัฒนาระบบฐานข้อมูล MOPH IC
• ประสานและลงนามความร่วมมือกับหน่วยงานต่าง ๆ เพื่อเตรียมความพร้อม:
- กระทรวงศึกษาธิการ
- กระทรวงการอุดมศึกษา วิทยาศาสตร์ วิจัยและนวัตกรรม
- กระทรวงแรงงาน
- กรมส่งเสริมการปกครองท้องถิ่น
- กรุงเทพมหานคร
• จัดแคมเปญรณรงค์คิกออฟ
• จัดบริการฉีดนําร่องเขตละ 1 จังหวัดพร้อมกันทั่วประเทศ
• ช่วงเดือน พ.ย. – ธ.ค. 66 เร่งรัดให้บริการฉีดวัคซีน ในโรงพยาบาลรัฐ โรงพยาบาลเอกชนคู่สัญญา และหน่วยบริการที่สํานักงานสาธารณสุขจังหวัด หรือกรุงเทพฯ กําหนดไว้
• แบ่งการฉีดเป็น 2 รูปแบบ:
- กลุ่มนักเรียน > ฉีดที่สถานศึกษาหลังเปิดเทอม
- กลุ่มที่อยู่นอกระบบการศึกษา รวมถึงอายุ 18-20 ปี > ฉีดที่หน่วยบริการใกล้บ้าน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. เห็นชอบกรอบและงบลงทุนของรัฐวิสาหกิจประจำปีงบประมาณ 2567 วงเงินดำเนินการ จำนวน 1,380,624 ล้านบาท และวงเงินเบิกจ่ายลงทุน จำนวน 258,985 ล้านบาท
วันอังคารที่ 26 กันยายน 2566
26/09/2566
ครม. เห็นชอบกรอบและงบลงทุนของรัฐวิสาหกิจประจําปีงบประมาณ 2567 วงเงินดําเนินการ จํานวน 1,380,624 ล้านบาท และวงเงินเบิกจ่ายลงทุน จํานวน 258,985 ล้านบาท
ครม. เห็นชอบกรอบและงบลงทุนของรัฐวิสาหกิจประจําปีงบประมาณ 2567 วงเงินดําเนินการ จํานวน 1,380,624 ล้านบาท และวงเงินเบิกจ่ายลงทุน จํานวน 258,985 ล้านบาท
วันนี้ (26 กันยายน 2566)นายชัย วัชรงค์ โฆษกประจําสํานักนายกรัฐมนตรี เปิดเผย ที่ประชุมคณะรัฐมนตรีเห็นชอบ กรอบและงบลงทุนของรัฐวิสาหกิจประจําปีงบประมาณ 2567 วงเงินดําเนินการ จํานวน 1,380,624 ล้านบาท และวงเงินเบิกจ่ายลงทุน จํานวน 258,985 ล้านบาท ประกอบด้วย
(1) กรอบการลงทุนสําหรับงานตามภารกิจปกติ และโครงการต่อเนื่อง วงเงินดําเนินการ จํานวน 1,180,624 ล้านบาท และวงเงินเบิกจ่ายลงทุน จํานวน 208,985 ล้านบาท และ
(2) กรอบการลงทุนสําหรับการเพิ่มเติมระหว่างปี วงเงินดําเนินการ จํานวน 200,000 ล้านบาท และวงเงินเบิกจ่ายลงทุน จํานวน 50,000 ล้านบาท
สําหรับโครงการที่ยังไม่ได้รับอนุมัติจาก ครม. และการลงทุนที่ใช้เงินงบประมาณตาม พรบ. งบประมาณรายจ่ายประจําปีงบประมาณ พ.ศ. 2567 ให้ดําเนินการได้เมื่อได้รับอนุมัติตามขั้นตอนแล้ว ทั้งนี้ กําหนดเป้าหมายให้รัฐวิสาหกิจเบิกจ่ายลงทุนไม่น้อยกว่าร้อยละ 95 ของกรอบวงเงินอนุมัติให้เบิกจ่ายลงทุน
และเห็นชอบให้ สศช. ปรับวงเงินลงทุนของรัฐวิสาหกิจประจําปีงบประมาณ 2567 ให้สอดคล้องกับผลการจัดสรรงบประมาณตาม พรบ. งบประมาณรายจ่ายประจําปีงบประมาณ พ.ศ. 2567 รวมถึงงบประมาณรายจ่ายเพิ่มเติม งบกลาง หรืองบประมาณที่ปรับปรุงเปลี่ยนแปลงตามหลักเกณฑ์และวิธีการงบประมาณ หรือได้รับความเห็นชอบจาก สงป. แล้วและปรับเพิ่มกรอบวงเงินดําเนินการและกรอบวงเงินเบิกจ่ายลงทุนให้สอดคล้องกับการอนุมัติการลงทุนเพิ่มเติมตามมติ ครม. เพื่อให้รัฐวิสาหกิจสามารถดําเนินการได้ทันทีภายในปีงบประมาณ
โฆษกประจําสํานักนายกฯ กล่าวว่า นอกจากนี้ ที่ประชุมครม. ยังรับทราบประมาณการงบทําการประจําปีงบประมาณ 2567 ที่คาดว่าจะมีกําไรสุทธิประมาณ 76,756 ล้านบาท และประมาณการแนวโน้มการดําเนิงานช่วงปี 2568-2570 ของรัฐวิสาหกิจในเบื้องต้นที่คาดว่าจะมีการลงทุนเฉลี่ยประมาณปีละ 376,367 ล้านบาท และผลประกอบการจะมีกําไรสุทธิเฉลี่ยประมาณปีละ 83,443 ล้านบาท
รัฐบาลไทย-ข่าวทำเนียบรัฐบาล-ยกเว้นการตรวจลงตรานักท่องเที่ยวจีนและคาซัคสถานเป็นการชั่วคราว
วันอังคารที่ 26 กันยายน 2566
26/09/2566
ยกเว้นการตรวจลงตรานักท่องเที่ยวจีนและคาซัคสถานเป็นการชั่วคราว
วันอาทิตย์ที่ 17 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการท่องเที่ยวโดยอนุมัติหลักการกําหนดให้ผู้ถือหนังสือเดินทางหรือเอกสารใช้แทนหนังสือเดินทางจาก
สาธารณรัฐประชาชนจีน และ สาธารณรัฐคาซัคสถานเข้ามาในราชอาณาจักรไทยเป็นการชั่วคราวเพื่อการท่องเที่ยวโดยได้รับยกเว้นการตรวจลงตราและให้อยู่ในราชอาณาจักรได้ไม่เกิน 30 วัน มีผลตั้งแต่วันที่ 25 ก.ย.2566 – 29 ก.พ.2567
เนื่องจากแม้สถานการณ์โควิด-19 จะคลี่คลายลงมากแล้ว จํานวนนักท่องเที่ยวชาวจีนยังมีเพียงประมาณ 2
ล้านคน ต่ํากว่าเป้าหมายที่ 4.3 ล้านคนส่วนนักท่องเที่ยวชาวคาซัคสถานเป็นกลุ่มตลาดใหม่ในปีนี้มีเข้ามาประมาณ 100,000 คน
การยกเว้นการตรวจลงตราเพื่อการท่องเที่ยวชั่วคราวเป็นกรณีพิเศษคาดว่าจะช่วยสนับสนุนการท่องเที่ยวในภา
พรวมได้อย่างมีนัยสําคัญ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เดินหน้า นัดหารืออนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน
วันอังคารที่ 26 กันยายน 2566
รองปลัดเศรษฐเกียรติฯ เดินหน้า นัดหารืออนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน
หารืออนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน
เมื่อวันอังคารที่ 26 กันยายน 2566 เวลา 13.30 น. รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 3/2566 ตามคําสั่งคณะกรรมการปฏิรูปที่ดินเพื่อเกษตรกรรม (คปก.) ที่ 5/2561 สั่ง ณ วันที่ 20 เมษายน พ.ศ. 2561 และมีรองเลขาธิการสํานักงานการปฏิรูปที่ดินเพื่อเกษตรกรรม (นายสุรชัย ยุทธชนะ) เป็นรองประธานการประชุม ณ ห้องประชุมสุทธิพร จีระพันธุ์ สํานักงานการปฏิรูปที่ดินเพื่อเกษตรกรรม โดยสรุปผลการประชุมได้ ดังนี้
1. ที่ประชุมพิจารณาเรื่องสืบเนื่อง เรื่อง การพิจารณากําหนดหลักเกณฑ์การอนุญาตให้ใช้ที่ดินในเขตปฏิรูปที่ดินเพื่อสร้างสถานที่กําจัดขยะ โดยที่ประชุมเห็นว่าควรนําหลักเกณฑ์ดังกล่าวกลับไปทบทวน และกําหนดหลักเกณฑ์ให้เข้มงวดเพราะเกษตรกรในพื้นที่อาจได้รับผลกระทบ ซึ่งควรกําหนดหลักเกณฑ์ให้สูงกว่าหลักเกณฑ์ซึ่งเป็นมาตรฐานกลาง อีกทั้ง เพื่อให้เกิดการพิจารณาที่รอบคอบ เห็นควรแต่งตั้งคณะทํางานในส่วนของผู้แทนจากหน่วยงานที่เกี่ยวข้องเพิ่มเติม เช่น ผู้แทนกรมควบคุมมลพิษ ผู้แทนกรมอนามัย เป็นต้น
2. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดขุนด่าน ในเขตปฏิรูปที่ดินจังหวัดกาญจนบุรี สําหรับใช้เป็นสถานที่ประกอบศาสนกิจ เนื้อที่ประมาณ ๑๖-๒-๔๔ ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
3. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดห้วยเจริญศรัทธาราม ในเขตปฏิรูปที่ดินจังหวัดกาญจนบุรี สําหรับใช้เป็นสถานที่ประกอบศาสนกิจ เนื้อที่ประมาณ ๑๙-๓-๓๐ ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
4. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดวังยวนราษฎร์อุทิศ ในเขตปฏิรูปที่ดินจังหวัดนครศรีธรรมราช สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 25-3-86 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
5. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดเขาเจริญธรรม ในเขตปฏิรูปที่ดินจังหวัดเพชรบูรณ์ สําหรับใช้เป็นสถานที่ประกอบพิธีกรรมทางพระพุทธศาสนา ปรากฏตามแผนผังว่าเป็นเขตพุทธาวาส เขตสังฆาวาส และเขตพุทธอุทยาน
เนื้อที่ประมาณ 182-0-57 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
6. ที่ประชุมพิจารณาและให้ความเห็นชอบ กรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดสุทธิยาวนาราม ในเขตปฏิรูปที่ดินจังหวัดสุรินทร์ สําหรับใช้เป็นสถานที่ประกอบศาสนกิจ เนื้อที่ประมาณ 16-0-65 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
รัฐบาลไทย-ข่าวทำเนียบรัฐบาล-ปลัด พม. นำทีม ลงพื้นที่ 2 จังหวัดภาคอีสาน  หนุนคนพิการสร้างอาชีพ  ส่งเสริมพัฒนาการเด็กปฐมวัย
วันอังคารที่ 26 กันยายน 2566
ปลัด พม. นําทีม ลงพื้นที่ 2 จังหวัดภาคอีสาน  หนุนคนพิการสร้างอาชีพ  ส่งเสริมพัฒนาการเด็กปฐมวัย
ปลัด พม. นําทีม ลงพื้นที่ 2 จังหวัดภาคอีสาน  หนุนคนพิการสร้างอาชีพ  ส่งเสริมพัฒนาการเด็กปฐมวัย
เมื่อวันที่ 24 กันยายน 2566 นายอนุกลู ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยหน่วยงานทีม One Home พม. จังหวัดอุบลราชธานี ลงพื้นที่ตําบลบุ่งหวาย อําเภอวารินชําราบ จังหวัดอุบลราชธานี เพื่อเยี่ยมบ้านและให้กําลังใจ นางสุวรรณี อุทภู คนพิการทางการได้ยิน และครอบครัว ซึ่งอาศัยอยู่ด้วยกัน 6 คน (สามี บุตร 2 คน บิดาและมารดา) และประกอบอาชีพทําไม้กวาดทางมะพร้าวขายที่บ้าน และมีพ่อค้ามารับไปขายต่อ โดยได้รับการสนับสนุนเงินทุนจากการกู้ยืมเงินจากกองทุนส่งเสริมและพัฒนาคุณภาพชีวิตคนพิการ ทําให้มีเงินทุนหมุนเวียนสําหรับซื้อวัสดุอุปกรณ์ในการทําไม้กวาดเพื่อขายได้มากขึ้น ส่งผลให้ครอบครัวมีรายได้เพิ่มขึ้น นําไปสู่คุณภาพชีวิตที่ดีขึ้นด้วย
นายอนุกูล กล่าวเพิ่มเติมว่า และเมื่อวันที่ 23 กันยายน ที่ผ่านมา ตนได้ลงพื้นที่จังหวัดศรีสะเกษ พร้อมด้วยหน่วยงานทีม One Home พม. จังหวัดศรีสะเกษ ณ โรงพยาบาลราษีไศล เพื่อรับฟังรายงานผลการดําเนินงานโครงการเสริมสร้างทักษะและองค์ความรู้เพื่อขับเคลื่อนงานด้านพัฒนาทักษะสมอง (Executive Function: EF ) และแลกเปลี่ยนเรียนรู้ทิศทางการพัฒนาทักษะสมองส่วนหน้าในเด็กปฐมวัย ขององค์กรเครือข่ายด้านการพัฒนาเด็ก โดยอําเภอราศีไศล จังหวัดศรีสะเกษ นับเป็น 1 ในพื้นที่เป้าหมาย ทั้งนี้ โครงการดังกล่าวนับเป็นประโยชน์อย่างยิ่งในการพัฒนาพื้นที่บูรณาการส่งเสริมทักษะสมอง EF สําหรับเด็กปฐมวัย โดยเฉพาะการให้ความรู้เพื่อต่อยอดแก่ครูของศูนย์พัฒนาเด็กเล็ก อันส่งผลต่อพัฒนาการของเด็กปฐมวัย ซึ่งเป็นช่วงวัยที่มีความสําคัญสูงสุดต่อพัฒนาการทางสมอง การสร้างอุปนิสัย และการปลูกฝังทักษะสําคัญต่างๆ อันเป็นรากฐานของการพัฒนาชีวิตของคน
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ครม. อนุมัติในหลักการให้ไทยบริจาค เงินอุดหนุนสำหรับศูนย์ทุ่นระเบิดภูมิภาคอาเซียน (ASEAN Regional Mine Action Center: ARMAC) (ศูนย์ ARMAC) เป็นเวลา 3 ปี
วันอังคารที่ 26 กันยายน 2566
26/09/2566
ครม. อนุมัติในหลักการให้ไทยบริจาค เงินอุดหนุนสําหรับศูนย์ทุ่นระเบิดภูมิภาคอาเซียน (ASEAN Regional Mine Action Center: ARMAC) (ศูนย์ ARMAC) เป็นเวลา 3 ปี
ครม. อนุมัติในหลักการให้ไทยบริจาค เงินอุดหนุนสําหรับศูนย์ทุ่นระเบิดภูมิภาคอาเซียน (ASEAN Regional Mine Action Center: ARMAC) (ศูนย์ ARMAC) เป็นเวลา 3 ปี วงเงินรวม 30,000 ดอลลาร์สหรัฐฯ
วันนี้ (26 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผย ที่ประชุมคณะรัฐมนตรีอนุมัติในหลักการให้ไทยบริจาค เงินอุดหนุนสําหรับศูนย์ทุ่นระเบิดภูมิภาคอาเซียน (ASEAN Regional Mine Action Center: ARMAC) (ศูนย์ ARMAC) เป็นเวลา 3 ปี (ปีงบประมาณ พ.ศ. 2567- พ.ศ. 2569) วงเงินรวม 30,000 ดอลลาร์สหรัฐฯ
ศูนย์ ARMAC จัดตั้งขึ้น ณ กรุงพนมเปญ ราชอาณาจักรกัมพูชา โดยมีพิธีเปิดอย่างเป็นทางการเมื่อวันที่ 25 พฤษภาคม 2559 ในช่วง 5 ปีที่ผ่านมา ศูนย์ได้รับเงินสนับสนุนจากประเทศสมาชิกอาเซียน เพื่อเป็นค่าใช้จ่ายในการดําเนินงาน (operational budget) ซึ่งการที่ไทยพิจารณามอบเงินอุดหนุนตามความสมัครใจสําหรับการดําเนินงานของศูนย์ ARMAC จะช่วยส่งเสริมภาพลักษณ์และบทบาทของไทยในการแก้ไขปัญหาทุ่นระเบิด และแสดงให้เห็นถึงเจตนารมณ์ที่มุ่งมั่นของไทยที่จะสนับสนุนการดําเนินงานของศูนย์ ARMAC อย่างต่อเนื่อง โดยที่ศูนย์ดังกล่าวเป็นองค์กรที่รัฐบาลกัมพูชาให้ความสําคัญ ภายใต้ความร่วมมือกรอบอาเซียน ดังนั้น การบริจาคเงินอุดหนุนตามความสมัครใจของไทยจะมีส่วนช่วยเสริมสร้างความสัมพันธ์อันดีระหว่างไทย-กัมพูชา และเป็นการสนับสนุนการดําเนินนโยบายของไทยในกรอบทวิภาคีอีกทางหนึ่งด้วย
รัฐบาลไทย-ข่าวทำเนียบรัฐบาล-ปลัดฯ ณัฐพล รุดให้กำลังใจเจ้าหน้าที่ สอจ.ชุมพร ยกเป็นตัวอย่างของความเสียสละ ความทุ่มเท และการทำงานเป็นทีม
วันอังคารที่ 26 กันยายน 2566
26/09/2566
ปลัดฯ ณัฐพล รุดให้กําลังใจเจ้าหน้าที่ สอจ.ชุมพร ยกเป็นตัวอย่างของความเสียสละ ความทุ่มเท และการทํางานเป็นทีม
ปลัดฯ ณัฐพล รุดให้กําลังใจเจ้าหน้าที่ สอจ.ชุมพร ยกเป็นตัวอย่างของความเสียสละ ความทุ่มเท และการทํางานเป็นทีม
ชุมพร : วันที่ 23 กันยายน 2566 ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ลงพื้นที่ จ.ชุมพร เยี่ยมชมการดําเนินงานสํานักงานอุตสาหกรรมจังหวัดชุมพร และธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาชุมพร โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม นายคณิต กายสอน อุตสาหกรรมจังหวัดชุมพร พร้อมด้ย ผู้บริหารจากส่วนกลางและส่วนภูมิภาค เข้าร่วมด้วย
โดยปลัดกระทรวงอุตสาหกรรม ได้กล่าวชื่นชม สอจ.ชุมพร ว่าดําเนินการจัดงานต้อนรับนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมคณะ ลงพื้นที่ จ.ชุมพร เพื่อเยี่ยมชมการดําเนินกิจการของห้างหุ้นส่วน จํากัด ฟาร์มอินทร์แปลง และบริษัท สวนทวีทรัพย์ ฟู้ด จํากัด รวมถึงการจัดการประชุมขับเคลื่อนนโยบายและแนวทางการพัฒนาอุตสาหกรรมในพื้นที่จังหวัดและกลุ่มจังหวัดภาคใต้ฝั่งอ่าวไทย รวมทั้งการตรวจเยี่ยมผู้ประกอบการเหมืองแร่หินสําหรับการก่อสร้างของ บริษัท สมบูรณ์ศิลาทอง จํากัด โดยตลอด 2 วันที่ผ่านมา ดําเนินการได้อย่างเรียบร้อยสําเร็จลุล่วงตามวัตถุประสงค์ แม้จะมีระยะเวลาการเตรียมการเพียงไม่กี่วัน ซึ่งสะท้อนให้เห็นถึงความร่วมแรงร่วมใจและประสิทธิภาพของ อสจ.ชุมพร และเจ้าหน้าที่ทุกคน เป็นอย่างดี นอกจากนี้ ได้ฝากถึง สอจ.นครศรีธรรมราช ให้เตรียมการต้อนรับรัฐมนตรีว่าการกระทรวงอุตสาหกรรม ที่กําหนดจะลงพื้นที่ จ.นครศรีธรรมราช ในช่วงกลางเดือนตุลาคมนี้ โดยยกชุมพรโมเดลเป็นต้นแบบของการจัดกิจกรรมต่าง ๆ ด้วย
ต่อมาในช่วงบ่าย ปลัดกระทรวงอุตสาหกรรม พร้อมคณะ เข้าตรวจเยี่ยมการดําเนินงานของธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาชุมพร โดยได้นําเสนอผลการดําเนินงานของจังหวัดชุมพร ประกอบด้วย การให้สินเชื่อในปีที่ผ่านมา การดําเนินการปล่อยสินเชื่อภายใต้กองทุนพัฒนาเอสเอ็มอีตามแนวประชารัฐ ผลการเบิกจ่าย ยอดหนี้คงค้างของธนาคาร และจํานวน NPL ในพื้นที่ โดยส่วนใหญ่เป็นธุรกิจประเภทรับเหมาก่อสร้าง ธุรกิจอาหารและเครื่องดื่ม ธุรกิจท่องเที่ยว เป็นต้น โดยมีนางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และนายธานินทร์ เวียงวีระชาติ ผู้จัดการอาวุโส SME D Bank สาขาชุมพร ให้การต้อนรับ
รัฐบาลไทย-ข่าวทำเนียบรัฐบาล-PM’s first overseas trip is a success
วันอังคารที่ 26 กันยายน 2566
26/09/2566
PM’s first overseas trip is a success
PM’s first overseas trip is a success
September 24, 2023, Prime Minister and Minister of Finance Srettha Thavisin gave a debriefing to the press on his visit to the U.S. to attend the 78th session of the United Nations General Assembly. Government Spokesperson Chai Wacharonke disclosed gist as follows:
First of all, the Prime Minister thanked Ministry of Foreign Affairs, BOI, and all concerned officials for preparing and liaising his first visit abroad where he met with national leaders, heads of international organizations, and top executives of world’s leading companies, i.e., Tesla, Google, Microsoft, Citibank, JP Morgan, Estee lauder, etc. According to the Prime Minister, these firms, mainly technology and financial businesses, expressed interest in investing in Thailand, and the Prime Minister affirmed the country’s commitment to creating a more conducive investment climate for ease of doing business. He also met with representatives from the New York Stock Exchange (NYSE) to discuss the possibility of the listing of Thai companies.
In his meeting with Fédération Internationale de Football Association (FIFA) President, there was a talk about the possibility of Thailand hosting FIFA World Cup in 2032. The Prime Minister also disclosed about FIFA’s commitment to promote Thai grassroots football through an increase in its allocation of financial support to Thailand from US$250,000 to US$2 million per year.
This year UNGA78’s theme: ‘Rebuilding trust and reigniting global solidarity: Accelerating action on the 2030 Agenda and its Sustainable Development Goals towards peace, prosperity, progress and sustainability for all’, pronounce the impossibility to address global issues and attain the 2030 Agenda by one country alone. Solidarity is needed to achieve 17 Sustainable Development Goals. The Prime Minister also emphasized that climate crisis was one of the most urgent threats, in line with the Secretary-General’s statement that “the era of global warming has ended, and the era of global boiling point has arrived.” He also pledged, on behalf of Thailand, a democratic country with the King as the head of state, to advance human rights at home and abroad, promote Sufficiency Economy Philosophy (SEP) through civilized agriculture, and ensure better access to high-quality health services.
The Prime Minister added that his next overseas trip would be to attend the APEC Summit in San Francisco, U.S.A.
รัฐบาลไทย-ข่าวทำเนียบรัฐบาล-รัฐบาลอนุมัติลดอัตราราคาพลังงานบรรเทาค่าใช้จ่ายประชาชน
วันอังคารที่ 26 กันยายน 2566
26/09/2566
รัฐบาลอนุมัติลดอัตราราคาพลังงานบรรเทาค่าใช้จ่ายประชาชน
วันเสาร์ที่ 16 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเร่งบรรเทาภาระค่าใช้จ่ายด้านพลังงานแก่ประชาชน
โดยอนุมัติหลักการร่างกฎกระทรวงกําหนดพิกัดอัตราภาษีสรรพสามิต
ซึ่งมีสาระสําคัญเป็นการปรับลดอัตราภาษีสรรพสามิตน้ํามันดีเซลและน้ํามันอื่น ๆ ที่คล้ายกัน ประมาณ 2.50
บาทต่อลิตร ตามชนิดของน้ํามันดีเซล
โดยให้อนุพันธ์ของน้ํามันดังกล่าวมีการปรับลดอัตราภาษีตามสัดส่วนเนื้อน้ํามันที่ผสมอยู่
เพื่อตรึงราคาน้ํามันดีเซลไม่ให้เกิน 30 บาทต่อลิตร มีผลตั้งแต่วันที่ 20 ก.ย. – 31 ธ.ค.2566 พร้อมทั้ง
ตรึงราคาขายปลีกก๊าซหุงต้ม LPG ที่ระดับ 423 บาทต่อถังขนาด 15 กก. ตั้งแต่วันที่ 1 ต.ค. – 31 ธ.ค. 2566
และปรับลดอัตราค่าไฟฟ้าที่ประกาศเรียกเก็บกับผู้ใช้ไฟฟ้ารอบเดือน ก.ย. – ธ.ค. 2566 จาก 4.45
บาทต่อหน่วย เหลือ 4.10 บาทต่อหน่วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​เห็นชอบให้คณะกรรมการจาก ครม.ชุดเดิม ปฏิบัติหน้าที่ถึง 30 พ.ย.66
วันอังคารที่ 26 กันยายน 2566
26/09/2566
​เห็นชอบให้คณะกรรมการจาก ครม.ชุดเดิม ปฏิบัติหน้าที่ถึง 30 พ.ย.66
วันพฤหัสบดีที่ 14 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบให้คณะกรรมการต่าง ๆ ที่แต่งตั้งโดยมติคณะรัฐมนตรีของคณะรัฐมนตรีชุดเดิม จํานวน
174 คณะปฏิบัติหน้าที่ต่อไปจนถึงวันที่ 30 พ.ย.2566
กรณีที่ส่วนราชการใดพิจารณาเห็นว่าคณะกรรมการคณะใดยังคงมีภารกิจสําคัญจําเป็นต้องคงอยู่เพื่อดําเนินกา
รตามภารกิจอย่างต่อเนื่อง ให้เสนอแต่งตั้งคณะกรรมการคณะนั้น ๆ ขึ้นใหม่
โดยให้ตรวจสอบปรับปรุงองค์ประกอบหน้าที่และอํานาจให้ถูกต้องและเป็นปัจจุบันส่งไปยังสํานักเลขาธิการคณ
ะรัฐมนตรีเพื่อนําเข้าสู่การพิจารณาของที่ประชุมคณะรัฐมนตรีภายใน 45 วัน ทั้งนี้
ให้ส่วนราชการถือปฏิบัติตามมติคณะรัฐมนตรีเมื่อวันที่ 5 ต.ค.2564 เรื่อง
แนวทางการใช้ระบบคณะกรรมการเพื่อให้การบริหารราชการแผ่นดินมีประสิทธิภาพและประสิทธิผล
อย่างเคร่งครัด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. มีมติมอบหมายรองนายกฯ นายสมศักดิ์ เทพสุทิน เป็นผู้แทน ครม. เป็นกรรมาธิการในคณะกรรมาธิการกิจการวุฒิสภา-อนุมัติเป็นหลักการมอบหมาย รมช.คลัง รักษาราชการแทน รมว.คลัง
วันอังคารที่ 26 กันยายน 2566
26/09/2566
ครม. มีมติมอบหมายรองนายกฯ นายสมศักดิ์ เทพสุทิน เป็นผู้แทน ครม. เป็นกรรมาธิการในคณะกรรมาธิการกิจการวุฒิสภา-อนุมัติเป็นหลักการมอบหมาย รมช.คลัง รักษาราชการแทน รมว.คลัง
ครม. มีมติมอบหมายรองนายกฯ นายสมศักดิ์ เทพสุทิน เป็นผู้แทน ครม. เป็นกรรมาธิการในคณะกรรมาธิการกิจการวุฒิสภา-อนุมัติเป็นหลักการมอบหมาย รมช.คลัง รักษาราชการแทน รมว.คลัง
วันนี้ (26 กันยายน 2566) นายชัย วัชรงศ์ โฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) ว่า คณะรัฐมนตรีมีมติมอบหมายให้รองนายกรัฐมนตรี (นายสมศักดิ์ เทพสุทิน) เป็นผู้แทนคณะรัฐมนตรี เป็นกรรมาธิการในคณะกรรมาธิการกิจการวุฒิสภา และให้สํานักเลขาธิการคณะรัฐมนตรีแจ้งรายชื่อให้สํานักงานเลขาธิการวุฒิสภาทราบต่อไป
“การมอบหมายรัฐมนตรีเป็นผู้แทนคณะรัฐมนตรีในคณะกรรมาธิการวิสามัญกิจการวุฒิสภา เป็นการดําเนินการตามข้อบังคับการประชุมวุฒิสภา พ.ศ. 2562 ซึ่งกําหนดให้มีผู้แทนคณะรัฐมนตรีจํานวนหนึ่งคนเป็นกรรมาธิการในคณะกรรมาธิการวิสามัญกิจการวุฒิสภา เพื่อทําหน้าที่ในเรื่องเกี่ยวกับกิจการของวุฒิสภาในการพิจารณาร่างพระราชบัญญัติและประสานงานระหว่างวุฒิสภากับสภาผู้แทนราษฎร คณะรัฐมนตรี องค์กรอิสระ องค์กรอัยการ และหน่วยงานอื่นที่เกี่ยวข้องในกิจการของวุฒิสภา” โฆษกประจําสํานักนายกรัฐมนตรีกล่าว
โฆษกประจําสํานักนายกรัฐมนตรีกล่าวด้วยว่า นอกจากนี้ ครม. มีมติอนุมัติเป็นหลักการมอบหมายให้รัฐมนตรีช่วยว่าการกระทรวงการคลังเป็นผู้รักษาราชการแทนรัฐมนตรีว่าการกระทรวงการคลัง ในกรณีที่รัฐมนตรีว่าการกระทรวงการคลังไม่อาจปฏิบัติราชการได้ ตามความในมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 จํานวน 2 ราย ตามลําดับ ตามที่กระทรวงการคลังเสนอ ดังนี้ 1. นายกฤษฎา จีนะวิจารณะ รัฐมนตรีช่วยว่าการกระทรวงการคลัง 2. นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง
รัฐบาลไทย-ข่าวทำเนียบรัฐบาล-ชวนประชาชนเที่ยว 10 ตลาดบก 6 ตลาดน้ำ
วันอังคารที่ 26 กันยายน 2566
ชวนประชาชนเที่ยว 10 ตลาดบก 6 ตลาดน้ํา
วันจันทร์ที่ 18 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนเที่ยวตลาดที่ได้รับคัดเลือกในโครงการ 10 ตลาดบก 6 ตลาดน้ํา
สืบสานวัฒนธรรมไทย ประจําปี 2566 ได้แก่ ตลาดเก่าหัวตะเข้ และ ตลาดคลองบางหลวง กทม.
ตลาดจีนชากแง้ว จ.ชลบุรี ตลาดวัฒนธรรมชุมชนวัดศรีสุพรรณ จ.เชียงใหม่ ถนนคนเดินกาดข่วงเมืองน่าน
จ.น่าน ตลาดสู้ศึกคึกคัก จ.ประจวบคีรีขันธ์ ตลาดเชียงคาน จ.เลย ตลาดริมน้ําคลองแดน จ.สงขลา
ตลาดตรอกโรงยา จ.อุทัยธานี ตลาดเขมราษฎร์ธานี จ.อุบลราชธานี ตลาดน้ํากรุงเก่าวัดท่าการ้อง
จ.พระนครศรีอยุธยา ตลาดน้ํากลางป่ากวางโจว จ.เพชรบุรี ตลาดน้ําเหล่าตั๊กลัก จ.ราชบุรี ตลาดน้ําคลองแห
จ.สงขลา ตลาดน้ําบางน้ําผึ้ง จ.สมุทรปราการ และ ตลาดน้ําอัมพวา จ.สมุทรสงคราม เพื่อกระตุ้นเศรษฐกิจ
กระจายรายได้สู่ชุมชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เห็นชอบร่างแถลงการณ์ร่วมของการประชุมระดับรัฐมนตรี ครั้งที่ 29 แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT)
วันอังคารที่ 26 กันยายน 2566
26/09/2566
ครม. เห็นชอบร่างแถลงการณ์ร่วมของการประชุมระดับรัฐมนตรี ครั้งที่ 29 แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT)
ครม. เห็นชอบร่างแถลงการณ์ร่วมของการประชุมระดับรัฐมนตรี ครั้งที่ 29 แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT)
วันนี้ (26 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผย การประชุมคณะรัฐมนตรีที่ประชุมเห็นชอบ ร่างแถลงการณ์ร่วมของการประชุมระดับรัฐมนตรี ครั้งที่ 29 แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (IMT-GT) และให้ สศช. สามารถปรับถ้อยคําได้ ในกรณ๊ที่มีใช่การเปลี่ยนแปลงสาระสําคัญ โดยไม่ต้องนําเสนอ ครม. เพื่อให้เห็นชอบอีก โดยให้รัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) ปฏิบัติหน้าที่เป็นรัฐมนตรีประจําแผนงาน IMT-GT และเป็นหัวหน้าคณะผู้แทนไทยเข้าร่วมการประชุมระดับรัฐมนตรี ครั้งที่ 29 แผนงาน IMT-GT และการประชุมอื่นๆ ที่เกี่ยวข้อง ระหว่างวันที่ 27-29 กันยายน 2566
โฆษกประจําสํานักนายกฯ กล่าวว่า ที่ประชุม ครม. ยังเห็นชอบให้รัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) ได้ร่วมกับรัฐมนตรีประจําแผนงาน IMT-GT ของประเทศสมาชิก ให้การรับรองแถลงการณ์ร่วมฯ ในวันที่ 29 กันยายน 2566 โดยไม่มีการลงนาม โดยแถลงการณ์ร่วมฯ มีสาระสําคัญดังนี้ 1. การพัฒนาที่ยั่งยืนของอนุภูมิภาค 2. การพัฒนาภาคเกษตรกรรม 3. การพัฒนาภาคบริการฮาลาล 4. การพัฒนาภาคการท่องเที่ยว 5. การพัฒนาโครงการการเชื่อมต่อทางกายภาพในอนุภูมิภาค 6. การเปลี่ยนแปลงทางดิจิทัลในระดับอนุภูมิภาค 7. การลดก๊าซเรือนกระจก และ 8. ความร่วมมือและบทบาทที่สําคัญของภาคส่วนต่างๆ ในอนุภูมิภาค
การเข้าร่วมการประชุมระดับรัฐมนตรีฯ จะช่วยส่งเสริมบทบาทของไทยในเวทีระหว่างประเทศ สร้างความเชื่อมั่นแก่นักลงทุนต่างประเทศ และเป็นการสร้างความร่วมมือในระดับอนุภูมิภาคเพื่อแลกเปลี่ยนข้อมูลเกี่ยวกับการพัฒนาเศรษฐกิจในระดับอนุภูมิภาคร่วมกัน
รัฐบาลไทย-ข่าวทำเนียบรัฐบาล-"วราวุธ" รมว.พม. หนุนกรมกิจการเด็กฯ ทำงานท้าทายมากขึ้น  แนะกรมกิจการผู้สูงอายุ ดึงศักยภาพภาคเอกชน ช่วยพัฒนาคุณภาพชีวิตกลุ่มเปราะบาง
วันอังคารที่ 26 กันยายน 2566
"วราวุธ" รมว.พม. หนุนกรมกิจการเด็กฯ ทํางานท้าทายมากขึ้น  แนะกรมกิจการผู้สูงอายุ ดึงศักยภาพภาคเอกชน ช่วยพัฒนาคุณภาพชีวิตกลุ่มเปราะบาง
"วราวุธ" รมว.พม. หนุนกรมกิจการเด็กฯ ทํางานท้าทายมากขึ้น  แนะกรมกิจการผู้สูงอายุ ดึงศักยภาพภาคเอกชน ช่วยพัฒนาคุณภาพชีวิตกลุ่มเปราะบาง
วันที่ 25 กันยายน 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ เปิดเผยภายหลังการตรวจเยี่ยมกรมกิจการเด็กและเยาวชน (ดย.) และมอบนโยบายสําคัญในการขับเคลื่อนงานด้านเด็กและเยาวชน ว่า เพื่อตอบสนองต่อความต้องการของเด็ก เยาวชน และครอบครัว เราต้องเน้นการคิดนอกกรอบ และการทํางานเชิงยุทธศาสตร์ในประเด็นสําคัญ ๆ ที่ส่งผลให้เกิดการเปลี่ยนแปลงที่ดีขึ้นอย่างชัดเจน ตนขอฝากข้อคิดในการทํางาน โดยขอให้ความสําคัญกับการสื่อสารเพื่อสร้างความเข้าใจแก่สังคมและการสร้างการมีส่วนร่วมระหว่างภาคส่วนต่าง ๆ รวมถึงภาคเอกชน ที่มุ่งเห็นประโยชน์ที่เกิดขึ้นกับเด็กและเยาวชนจากความร่วมมือนั้น ๆ อย่างแท้จริง
ทั้งนี้ กรมกิจการเด็กและเยาวชน จะต้องทํางานที่ท้าทายมากขึ้นและร่วมกับส่วนราชการทั้งภายในและภายนอกกระทรวง พม. เพื่อการทํางานในอนาคต โดยตนพร้อมที่จะร่วมมือผลักดันแก้ไขข้อขัดข้องที่เป็นอุปสรรค ​​สําหรับประเด็นเงินอุดหนุนเพื่อการเลี้ยงดูเด็กแรกเกิดนั้น ควรพิจารณาให้เด็กกลุ่มเป้าหมายได้เข้าถึงสิทธิอย่างทั่วถึง ครบถ้วน และสถานพัฒนาเด็กปฐมวัยมีศักยภาพในการดูแลเด็กให้มีพัฒนาการ และสุดท้ายที่สําคัญคือ ผู้ใหญ่ในสังคมต้องเป็นต้นแบบที่ดีสําหรับเด็กและเยาวชน
นายวราวุธ กล่าวเพิ่มเติมว่า นอกจากนี้ ตนได้ตรวจเยี่ยมกรมกิจการผู้สูงอายุ (ผส.) และมอบนโยบายสําคัญในการขับเคลื่อนงานด้านผู้สูงอายุ ไม่ว่าจะเป็น การส่งเสริมให้ผู้สูงอายุเป็นคลังปัญญาให้คําแนะนําแก่คนรุ่นต่อไป รวมถึงการอยู่ร่วมกันระหว่างรุ่น (Intergenerational House) การส่งเสริมให้ผู้สูงอายุใช้ชีวิตอย่างมีความสุขและมีพฤฒิพลัง (Active Ageing) ด้วยการมีส่วนร่วมในกิจกรรมทางสังคม การจ้างงานผู้สูงอายุที่มุ่งเน้นลักษณะงานที่เหมาะสม การปรับที่พักอาศัยแบบ Universal Design การดูแลผู้สูงอายุตั้งแต่ก่อนสูงวัยทุกมิติ อาทิ การบริหารเงินออม และความรู้ Cyber Security เป็นต้น การให้ความช่วยเหลือผู้สูงอายุที่เป็นกลุ่มเปราะบางต่อสถานการณ์เปลี่ยนแปลงทางสภาพแวดล้อม (Climate Change) การสร้างรายได้ให้ผู้สูงอายุในศูนย์พัฒนาการจัดสวัสดิการสังคมผู้สูงอายุ (ศพส.) ด้วยการคัดแยกขยะแล้วเปลี่ยนเป็นเงิน และการเชื่อมโยง Database "พม. หนึ่งเดียว" ระหว่างกรมต่างๆ โดยเฉพาะการดึงศักยภาพของภาคเอกชนมาใช้เพื่อพัฒนาคุณภาพชีวิตผู้สูงอายุ เพราะ กระทรวง พม. เพียงหน่วยงานเดียว ไม่สามารถทํางานสําเร็จได้
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-รองปลัดเกษตรฯ ประธานการประชุมคณะกรรมการกักพืช ครั้งที่ 1/2566
วันอังคารที่ 26 กันยายน 2566
รองปลัดเกษตรฯ ประธานการประชุมคณะกรรมการกักพืช ครั้งที่ 1/2566
ประธานการประชุมคณะกรรมการกักพืช ครั้งที่ 1/2566
วันอังคารที่ 26 กันยายน 2566 เวลา 09.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการกักพืช ครั้งที่ 1/2566 ณ ห้องประชุมกระทรวงเกษตรและสหกรณ์ ห้อง 123 และผ่านระบบ Zoom Meeting มีเรื่องที่สําคัญในที่ประชุมดังนี้
1) (ร่าง) ประกาศกระทรวงเกษตรและสหกรณ์ เรื่อง กําหนดด่านตรวจพืช (ฉบับที่..) พ.ศ. ...
2) (ร่าง) ประกาศกระทรวงเกษตรและสหกรณ์ เรื่อง กําหนดพืช จากแหล่งที่กําหนดเป็นสิ่งต้องห้าม ข้อยกเว้น และเงื่อนไขตามพระราชบัญญัติกักพืช พ.ศ.2507(ฉบับที่..) พ.ศ. ...
3) (ร่าง) ประกาศกระทรวงเกษตรและสหกรณ์ เรื่อง แต่งตั้งพนักงานเจ้าหน้าที่ตามพระราชบัญญัติกักพืช พ.ศ.2507 และที่แก้ไขเพิ่มเติม (ฉบับที่..) พ.ศ. ...
4) (ร่าง) ระเบียบกระทรวงเกษตรและสหกรณ์ ว่าด้วยหลักเกณฑ์ วิธีการ และเงื่อนไขในการจ่ายค่าป่วยการและค่าพาหนะเดินทาง ตามพระราชบัญญัติกักพืช พ.ศ.2507 และที่แก้ไขเพิ่มเติม (ฉบับที่...) พ.ศ. ...
รัฐบาลไทย-ข่าวทำเนียบรัฐบาล-​นายกฯ สั่งการตรวจสอบข้อเท็จจริงและข้อกฎหมายกรณีการเข้าค้นบ้านพักของข้าราชการตำรวจชั้นผู้ใหญ่ฯ ต้องเป็นไปตามหลักการความโปร่งใส ให้ความเป็นธรรมทุกฝ่าย
วันอังคารที่ 26 กันยายน 2566
26/09/2566
​นายกฯ สั่งการตรวจสอบข้อเท็จจริงและข้อกฎหมายกรณีการเข้าค้นบ้านพักของข้าราชการตํารวจชั้นผู้ใหญ่ฯ ต้องเป็นไปตามหลักการความโปร่งใส ให้ความเป็นธรรมทุกฝ่าย
​นายกฯ สั่งการตรวจสอบข้อเท็จจริงและข้อกฎหมายกรณีการเข้าค้นบ้านพักของข้าราชการตํารวจชั้นผู้ใหญ่ฯ ต้องเป็นไปตามหลักการความโปร่งใส ให้ความเป็นธรรมทุกฝ่าย
วันนี้ (26 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่าต่อกรณีการเข้าค้นบ้านพักของข้าราชการตํารวจชั้นผู้ใหญ่ และเคหสถานอื่นอีกหลายสิบแห่งในหลายจังหวัดทั่วประเทศ เพื่อตรวจสอบข้อมูลซึ่งอาจเชื่อมโยงถึงเส้นทางการเงินเกี่ยวกับเว็บไซต์การพนันออนไลน์ เมื่อวันที่ 25 กันยายน 2566 นั้น
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการให้ความสําคัญกับการดําเนินการตามกฎหมาย ให้ความเป็นธรรมกับทุกฝ่าย ซึ่งรัฐบาลมีนโยบายขจัด ปราบปรามผู้มีอิทธิพล และการกระทําผิดกฎหมาย โดยได้มีคําสั่งสํานักนายกรัฐมนตรีที่ 247/2566 แต่งตั้งคณะกรรมการตรวจสอบข้อเท็จจริงและข้อกฎหมาย กรณีการเข้าค้นบ้านพักของข้าราชการตํารวจชั้นผู้ใหญ่และเคหสถานอื่นหลายแห่งทั่วประเทศ ประกอบด้วย นายฉัตรชัย พรหมเลิศ ประธานกรรมการ นายชาติพงษ์ จีระพันธุ กรรมการ และพล.ต.ท. วินัย ทองสอง กรรมการเเละเลขานุการ และให้ประธานกรรมการแต่งตั้งเจ้าหน้าที่สํานักเลขาธิการนายกรัฐมนตรีจํานวนไม่เกินสองคนเป็นผู้ช่วยเลขานุการ
คณะกรรมการนี้มีหน้าที่และอํานาจในการตรวจสอบข้อเท็จจริง และข้อกฎหมายที่เกี่ยวข้อง และที่จะดําเนินการต่อเนื่องไป แล้วรายงานนายกรัฐมนตรีภายใน 30 วัน ทั้งนี้ การดําเนินการดังกล่าวต้องไม่ก้าวล่วงหน้าที่และอํานาจตามกฎหมายของเจ้าหน้าที่ซึ่งเกี่ยวข้องกับกรณีดังกล่าวได้ตามที่เห็นสมควร ในกรณีที่จําเป็น นายกรัฐมนตรีอาจมีคําสั่งให้ขยายระยะเวลาการตรวจสอบออกไปอีก โดยให้คณะกรรมการรายงานความคืบหน้าต่อนายกรัฐมนตรีเป็นระยะทุก 10 วัน และเพื่อประโยชน์ในการดําเนินการตามคําสั่งนี้ ให้คณะกรรมการมีอํานาจเชิญ หรือประสานขอความร่วมมือ หรือขอเอกสารต่าง ๆ จากเจ้าหน้าที่หรือหน่วยงานของรัฐที่เกี่ยวข้อง เพื่อตรวจสอบ สอบถาม หรือขอความเห็นเพื่อประกอบการพิจารณาได้ และให้เจ้าหน้าที่หรือหน่วยงานของรัฐที่ได้รับเชิญหรือขอความร่วมมือ ให้ความร่วมมือกับคณะกรรมการโดยถือเป็นลําดับความสําคัญเร่งด่วนที่สุด
"รัฐบาลให้ความสําคัญกับการดําเนินการให้เป็นไปตามความถูกต้อง โปร่งใส ตรวจสอบได้ ขจัดความอยุติธรรมในสังคม ซึ่งเป็นหลักการทํางานของนายกรัฐมนตรีและรัฐบาล ที่ต้องการธํารงไว้ซึ่งคุณธรรม และความถูกต้อง" นายชัย ฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีแถลงนโยบายรัฐบาลต่อรัฐสภา
วันอังคารที่ 26 กันยายน 2566
26/09/2566
นายกรัฐมนตรีแถลงนโยบายรัฐบาลต่อรัฐสภา
วันพุธที่ 13 กันยายน 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี นําคณะรัฐมนตรีแถลงนโยบายรัฐบาลต่อรัฐสภา เมื่อวันที่ 11-12
ก.ย. ที่ผ่านมา โดยในระยะเร่งด่วนจะแก้ปัญหาหนี้สินภาคครัวเรือน ลดภาระค่าใช้จ่ายด้านพลังงาน
กระตุ้นเศรษฐกิจด้วยนโยบายเติมเงิน 10,000 บาทผ่าน Digital Wallet และผลักดันการท่องเที่ยว
แก้ปัญหารัฐธรรมนูญ และฟื้นฟูหลักนิติธรรม ระยะกลางและระยะยาว เน้นการสร้างรายได้ สร้างโอกาส
และสร้างคุณภาพชีวิตที่ดีให้แก่ประชาชน โดยจะบริหารราชการแผ่นดินด้วยความซื่อสัตย์สุจริต
ให้ความสําคัญกับกรอบวินัยการเงินการคลังอย่างเคร่งครัด
ยึดประโยชน์ส่วนรวมของประชาชนและประเทศเป็นที่ตั้ง
เพื่อสร้างความเป็นอยู่ที่ดีขึ้นให้แก่ประชาชนทุกคนและส่งต่ออนาคตที่ดีกว่าให้กับคนรุ่นถัดไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เตรียมการขับเคลื่อนงานตามนโยบายของรัฐมนตรีว่าการกระทรวงเกษตรและสหกรณ์
วันอังคารที่ 26 กันยายน 2566
รองปลัดกระทรวงเกษตรและสหกรณ์ เตรียมการขับเคลื่อนงานตามนโยบายของรัฐมนตรีว่าการกระทรวงเกษตรและสหกรณ์
เตรียมการขับเคลื่อนงานตามนโยบายของรัฐมนตรีว่าการกระทรวงเกษตรและสหกรณ์
วันอังคารที่ 26 กันยายน 2566 เวลา 16.00 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมเตรียมการขับเคลื่อนงานตามนโยบายของรัฐมนตรีว่าการกระทรวงเกษตรและสหกรณ์ (ร้อยเอกธรรมนัส พรหมเผ่า) ตามที่ได้ลงพื้นที่ติดตามงานและพบปะประชาชนในพื้นที่จังหวัดนราธิวาส เมื่อวันที่ 17 กันยายน 2566 ร่วมกับหน่วยงานในสังกัดกระทรวงเกษตรและสหกรณ์ จังหวัดนราธิวาส ผ่านระบบ Zoom Meeting มีเรื่องที่สําคัญในการประชุมดังนี้
1) การสนับสนุนการขยายห้องเย็นบูกิต อําเภอเจาะไอร้อง โดยให้กลุ่มวิสาหกิจชุมชนฯกู้เงินกองทุนสงเคราะห์เกษตรกร วงเงิน 16 ล้าบาท อัตราดอกเบี้ยร้อยละ 1 บาท ประกอบด้วย ค่าซื้อที่ดินเอกชน โครงสร้างอาคารพร้อมห้องเย็น ห้องทํางาน และวัสดุอุปกรณ์ต่างๆ
2) การสนับสนุนเครื่องมือ เครื่องจักรแก่กลุ่มวิสาหกิจชุมชนแม่บ้านเกษตรกรบ้านโคกมะม่วง อําเภอตากใบ จังหวัดนราธิวาส
3) ความก้าวหน้าการขับเคลื่อนโครงการโคบาลชายแดนใต้
4) โครงการเพิ่มผลิตภาพฟาร์มแพะเนื้อ กลุ่มวิสาหกิจชุมชนเกษตรพอเพียงประชารัฐตําบลสุวารี
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย นศ.4037 จังหวัดนครศรีธรรมราช เสร็จสมบูรณ์
วันอังคารที่ 26 กันยายน 2566
กรมทางหลวงชนบท ซ่อมบํารุงถนนสาย นศ.4037 จังหวัดนครศรีธรรมราช เสร็จสมบูรณ์
ยกระดับมาตรฐานทาง ประชาชนเดินทางได้อย่างสะดวกปลอดภัย
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการงานบํารุงถนนทางหลวงชนบทสาย นศ.4037 แยก ทล.4013 - บ้านศาลาบางปู อําเภอเมือง จังหวัดนครศรีธรรมราช โดยซ่อมสร้างผิวทางแอสฟัลท์ติกคอนกรีต ด้วยวิธี Hot Mix In - Plant Recycling แบ่งออกเป็น 2 ช่วง คือ ช่วงที่ 1 กม. ที่ 1+760 - 2+465 และ ช่วงที่ 2 กม. ที่ 3+815 - 5+250 รวมระยะทาง 2.140 กิโลเมตร ใช้งบประมาณ 36.812 ล้านบาท เพื่อยกระดับมาตรฐานทาง ประชาชนเดินทางได้อย่างปลอดภัยมากยิ่งขึ้น ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม รวมทั้งเพิ่มประสิทธิภาพการคมนาคมขนส่ง และใช้เป็นเส้นทางลัดทางเลี่ยงรองรับการเดินทางของประชาชนได้อย่างสะดวกรวดเร็ว
รัฐบาลไทย-ข่าวทำเนียบรัฐบาล-รมว.ยุติธรรม พร้อมด้วยผู้บริหารกระทรวงยุติธรรม ร่วมแสดงความยินดีแด่นายสมศักดิ์ เทพสุทิน ในโอกาสที่ดำรงตำแหน่งรองนายกรัฐมนตรี
วันอังคารที่ 26 กันยายน 2566
26/09/2566
รมว.ยุติธรรม พร้อมด้วยผู้บริหารกระทรวงยุติธรรม ร่วมแสดงความยินดีแด่นายสมศักดิ์ เทพสุทิน ในโอกาสที่ดํารงตําแหน่งรองนายกรัฐมนตรี
รมว.ยุติธรรม พร้อมด้วยผู้บริหารกระทรวงยุติธรรม ร่วมแสดงความยินดีแด่นายสมศักดิ์ เทพสุทิน ในโอกาสที่ดํารงตําแหน่งรองนายกรัฐมนตรี
ในวันอังคารที่ ๒๖ กันยายน ๒๕๖๖ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นางพงษ์สวาท นีละโยธิน ปลัดกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม และนางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม มอบแจกันดอกไม้แด่นายสมศักดิ์ เทพสุทิน รองนายกรัฐมนตรี เพื่อร่วมแสดงความยินดีที่ดํารงตําแหน่ง ณ ห้องทํางาน รองนายกรัฐมนตรี ชั้น ๔ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-นายกฯ แจงประชาชนอย่ากังวลเงินดิจิทัลวอลเล็ต หากข้อมูลพร้อมจะแถลงคลายข้อสงสัย พร้อมย้ำการแต่งตั้ง ผบ.ตร ต้องพิจารณาตามข้อกฎหมาย
วันอังคารที่ 26 กันยายน 2566
26/09/2566
นายกฯ แจงประชาชนอย่ากังวลเงินดิจิทัลวอลเล็ต หากข้อมูลพร้อมจะแถลงคลายข้อสงสัย พร้อมย้ําการแต่งตั้ง ผบ.ตร ต้องพิจารณาตามข้อกฎหมาย
นายกฯ แจงประชาชนอย่ากังวลเงินดิจิทัลวอลเล็ต หากข้อมูลพร้อมจะแถลงคลายข้อสงสัย พร้อมย้ําการแต่งตั้ง ผบ.ตร ต้องพิจารณาตามข้อกฎหมาย
วันนี้ (26 กันยายน 2566) เวลา 11.20 น. ณ หน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ตอบคําถามสื่อมวลชนเกี่ยวกับการตั้งคณะกรรมการสอบกรณี พล.ต.อ.สุรเชษฐ์ หักพาล รองผู้บัญชาการตํารวจแห่งชาติ เชื่อมโยงเว็บพนันออนไลน์ว่า วันนี้ทางตํารวจจะมีการตั้งคณะกรรมการขึ้นมา 3 คน เป็นพลเรือน 2 คน และอดีตตํารวจ 1 คน กรอบในการทํางาน 15 วัน โดยเรื่องนี้ขอให้ทางตํารวจเป็นผู้ชี้แจงรายละเอียดให้รับทราบต่อไป เพราะเรื่องนี้ใหญ่และเป็นเรื่องที่สาธารณชนให้ความสนใจจับตามอง รวมทั้งเกี่ยวข้องกับความมั่นคง ดังนั้นจึงต้องทําให้เกิดความสบายใจ ส่วนการแต่งตั้งผู้บัญชาการตํารวจแห่งชาติ (ผบ.ตร) นั้นจะต้องพิจารณาตามข้อกฎหมาย หากจะแต่งตั้งใครต้องเป็นไปตามข้อกฎหมาย
นอกจากนี้ นายกรัฐมนตรี ยังได้กล่าวถึงเรื่องเงินดิจิทัลวอลเล็ตว่า ทุกอย่างเป็นไปตามกรอบที่กําหนดไว้และกฎหมาย ย้ําไม่ต้องห่วงเรื่องที่มาของเงิน และเรื่องหลักการก็พยายามทําให้ดีที่สุด เช่น ในเรื่องของพื้นที่ที่ห่างไกลหรือกันดารก็กําลังพิจารณาอยู่ ทั้งนี้รอให้คณะกรรมการชุดใหญ่ที่ดําเนินการเรื่องนี้ได้ข้อสรุปชัดเจนแล้วจะมีการแถลงให้รับทราบในรายละเอียดต่อไป ซึ่งคาดว่าจะดําเนินการแล้วเสร็จในเร็ว ๆ นี้ เพื่อคลายข้อสงสัยและสร้างความเข้าใจที่ตรงกัน
รัฐบาลไทย-ข่าวทำเนียบรัฐบาล-​นายกรัฐมนตรี ตรวจราชการ จ.เชียงราย และ จ.เชียงใหม่
วันอังคารที่ 26 กันยายน 2566
​นายกรัฐมนตรี ตรวจราชการ จ.เชียงราย และ จ.เชียงใหม่
วันศุกร์ที่ 15 กันยายน 2566
นายกรัฐมนตรี ตรวจราชการ จ.เชียงราย และ จ.เชียงใหม่
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.เชียงราย
และ จ.เชียงใหม่ ระหว่างวันที่ 15 – 17 กันยายน 2566 เพื่อตรวจเยี่ยม รับฟังปัญหา
และพูดคุยในประเด็นต่าง ๆ กับหน่วยงานรัฐที่เกี่ยวข้อง ผู้ประกอบการ และประชาชนในพื้นที่ เช่น
การค้าชายแดนและยาเสพติด การเข้าถึงสิทธิขั้นพื้นฐานของบุคคลไร้สัญชาติ
การบริหารจัดการน้ําเพื่อการเกษตรและการอุปโภคบริโภค
เยี่ยมชมศูนย์ศึกษาการพัฒนาห้วยฮ่องไคร้อันเนื่องมาจากพระราชดําริซึ่งเป็นต้นแบบการพัฒนาพื้นที่
การส่งเสริมผู้ประกอบการคนรุ่นใหม่ การเพิ่มเที่ยวบินหลังเที่ยงคืนเพื่อรองรับนักท่องเที่ยวที่เพิ่มขึ้น
ตลอดจนประเด็นเรื่องเศรษฐกิจ สังคมและสิ่งแวดล้อม เช่น PM2.5
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย นม.4035 จังหวัดนครราชสีมา เสร็จสมบูรณ์
วันอังคารที่ 26 กันยายน 2566
กรมทางหลวงชนบท ยกระดับถนนสาย นม.4035 จังหวัดนครราชสีมา เสร็จสมบูรณ์
เพิ่มประสิทธิภาพความปลอดภัยในการเดินทางระหว่างจังหวัด พัฒนาโครงข่ายทางถนน สนับสนุนการขนส่งผลผลิตทางการเกษตรให้สะดวกรวดเร็วปลอดภัย
กรมทางหลวงชนบท กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการยกระดับถนนทางหลวงชนบทสาย นม.4035 แยก ทล.2166 - อําเภอจักราช จังหวัดนครราชสีมา เสร็จสมบูรณ์ โดยขยายความกว้างผิวจราจรจาก 8 เมตร เป็น 12 เมตร ผิวจราจรแอสฟัลท์ติกคอนกรีต ด้วยวิธี Pavement In - Place Recycling พร้อมติดตั้งไฟฟ้าแสงสว่าง งานอํานวยความปลอดภัยหน้าโรงเรียน และปรับปรุงบริเวณจุดเสี่ยงโดยเพิ่มป้ายจราจรบนบริเวณทางแยกช่วง กม. ที่ 8+000 - 13+600 ระยะทาง 5.6 กิโลเมตร ใช้งบประมาณ 59.960 ล้านบาท เพื่อพัฒนาโครงข่ายทางถนนให้ประชาชนสามารถสัญจรไป - มา สนับสนุนการขนส่งพืชผลทางการเกษตร เช่น มันสําปะหลัง ข้าว อ้อย ฯลฯ ได้อย่างสะดวกปลอดภัยมากยิ่งขึ้น ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม รวมทั้งเพิ่มประสิทธิภาพในการเดินทางระหว่างอําเภอจักราช หนองบุญมาก และเฉลิมพระเกียรติ จังหวัดนครราชสีมา ไปยังอําเภอหนองหงส์ จังหวัดบุรีรัมย์ และใช้เป็นเส้นทางไปสู่สถานที่ราชการและโรงเรียน
รัฐบาลไทย-ข่าวทำเนียบรัฐบาล-สรรพากรกำหนดให้นายจ้างยื่นแบบ ภ.ง.ด.1 ภ.ง.ด.1 ก และ ภ.ง.ด.1 ก พิเศษ ผ่านช่องทางอิเล็กทรอนิกส์เท่านั้น เริ่มปี 2567 เป็นต้นไป
วันอังคารที่ 26 กันยายน 2566
26/09/2566
สรรพากรกําหนดให้นายจ้างยื่นแบบ ภ.ง.ด.1 ภ.ง.ด.1 ก และ ภ.ง.ด.1 ก พิเศษ ผ่านช่องทางอิเล็กทรอนิกส์เท่านั้น เริ่มปี 2567 เป็นต้นไป
กรมสรรพากรได้พัฒนาบริการยื่นแบบแสดงรายการผ่านทางอิเล็กทรอนิกส์ กําหนดให้นายจ้างยื่นแบบ ภ.ง.ด.1 ภ.ง.ด.1 ก และ ภ.ง.ด.1 ก พิเศษ ผ่านช่องทางอิเล็กทรอนิกส์
นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร เปิดเผยว่า “การยื่นแบบยื่นรายการภาษีเงินได้หัก ณ ที่จ่าย กรณีจ่ายเงินได้ตามมาตรา 40 (1) (2) แห่งประมวลรัษฎากร เช่น เงินเดือนค่าจ้าง ค่าคอมมิชชั่น ที่กรมสรรพากรกําหนดให้นายจ้างที่มีหน้าที่หักภาษี ณ ที่จ่าย ยื่นแบบ และนําส่งภาษี ให้กรมสรรพากรเป็นรายเดือนด้วยแบบ ภ.ง.ด.1 และยื่นแบบสรุปรายปีด้วยแบบ ภ.ง.ด.1 ก หรือ ภ.ง.ด.1 ก พิเศษ นั้น ปัจจุบันสัดส่วนชองนายจ้างที่ยื่นแบบดังกล่าวผ่านช่องทางอิเล็กทรอนิกส์ (ระบบ e-Filing ระบบ e-Withholding Tax และสื่อฝากไฟล์อิเล็กทรอนิกส์) คิดเป็น ร้อยละ 98 ของผู้มีหน้าที่หักภาษี ณ ที่จ่าย เพื่อส่งเสริมการขับเคลื่อน Digital Tax Ecosystem ของกรมสรรพากรอย่างเต็มรูปแบบ อํานวยความสะดวกบุคคลธรรมดาที่มีเงินได้ในการตรวจสอบข้อมูลรายได้ผ่านระบบ My Tax Account เพื่อใช้ในการยื่นแบบแสดงรายการภาษีเงินได้บุคคลธรรมดา ภ.ง.ด.90/91 และป้องกันขบวนการทุจริตขอคืนเงินภาษี รวมทั้งการสร้างรายจ่ายเท็จในภาคธุรกิจ
กรมสรรพากรจึงได้ออกประกาศอธิบดีกรมสรรพากร เกี่ยวกับภาษีเงินได้ (ฉบับที่ 438) เรื่อง กําหนดแบบแสดงรายการเกี่ยวกับภาษีเงินได้บุคคลธรรมดาหัก ณ ที่จ่าย ลงวันที่ 21 กันยายน พ.ศ.2566 กําหนดให้การยื่นแบบยื่นรายการภาษีเงินได้หัก ณ ที่จ่าย ภ.ง.ด.1 ภ.ง.ด.1 ก และ ภ.ง.ด.1 ก พิเศษ ต้องดําเนินการ ผ่านระบบอิเล็กทรอนิกส์ ได้แก่ ระบบ e-Filing ระบบ e-Withholding Tax และสื่อฝากไฟล์อิเล็กทรอนิกส์ เท่านั้น โดยเริ่มบังคับใช้เต็มรูปแบบกับการจ่ายเงินได้เดือนภาษีมกราคม พ.ศ.2567 เป็นต้นไป หากไม่สามารถยื่นแบบดังกล่าวผ่านช่องทางอิเล็กทรอนิกส์ได้ จะต้องยื่นแบบแสดงรายการในรูปแบบกระดาษ พร้อมหนังสือถึงกรมสรรพากร ระบุถึงเหตุผลและความจําเป็นที่ไม่สามารถยื่นแบบผ่านช่องทางอิเล็กทรอนิกส์ได้ ณ สํานักงานสรรพากรพื้นที่สาขาในท้องที่ที่สถานประกอบการของนายจ้างที่มีหน้าที่หักภาษี ณ ที่จ่ายตั้งอยู่”
โฆษกกรมสรรพากร กล่าวเพิ่มเติมว่า “กรมสรรพากรได้พัฒนาบริการยื่นแบบแสดงรายการผ่านทางอิเล็กทรอนิกส์มาอย่างต่อเนื่อง รวมทั้งมีการวางเป้าหมายในการสร้าง Digital Tax Ecosystem อย่างครบวงจร เตรียมความพร้อมสู่ระบบภาษีอากรที่เป็นดิจิทัลอย่างเต็มรูปแบบ การกําหนดให้นายจ้างยื่นแบบ ภ.ง.ด.1 ภ.ง.ด.1 ก และ ภ.ง.ด.1 ก พิเศษ ผ่านช่องทางอิเล็กทรอนิกส์ เป็นส่วนหนึ่งของเป้าหมายดังกล่าว อีกทั้ง ช่วยยกระดับบริการที่เกี่ยวข้องกับภาษีเงินได้บุคคลธรรมดา โดยกรมสรรพากรจะนําข้อมูลเงินได้ที่ได้รับจากนายจ้างผ่านระบบอิเล็กทรอนิกส์มาแสดงบนระบบ My Tax Account ให้ครบถ้วนสมบูรณ์มากยิ่งขึ้น และจัดวางข้อมูลบนแบบแสดงรายการภาษีในรูปแบบ Pre-Fill สร้างประสบการณ์ไร้รอยต่อ (Seamless Experience) ในขั้นตอนการยื่นแบบ ภ.ง.ด.90/91 ให้แก่ผู้เสียภาษี”